CÂNTĂRI ÎN NOAPTE 28 NOIEMBRIE

Dumnezeu e lumină și în El nu este întuneric. 1 Ioan 1:5

Scripturile Îl prezintă pe Dumnezeu ca fiind lumină. În cort, El era reprezentat printr-o lumină strălucitoare pe capacul ispășirii, numită gloria Șechină. Domnul nostru Isus, umplut cu lumina Spiritului sfânt, a fost numit „adevărata lumină". Și El a fost Cel care a spus despre urmașii Săi: „Voi sunteți lumina lumii. „ Tot așa să lumineze și lumina voastră înaintea oamenilor, ca ei să vadă faptele voastre drepte și să preamărească pe Tatăl vostru care este în ceruri". În mod asemănător, puterea divină la Cincizecime a fost reprezentată prin flăcări de lumină, limbi de foc despicate. Tot așa, Spiritul Domnului din Cuvântul Său este ilustrat în Scripturi ca o flacără de lumină dintr-o candelă. După cum citim: Cuvântul Tău este o candelă pentru picioarele mele, o lumină pe cărarea mea. Flacăra iubirii sacre, Spiritul sfânt al Tatălui și al Fiului, a fost aprinsă în inimile noastre prin Cuvântul harului și împărtășirea Spiritului sfânt. În măsura în care am hrănit această flacără (Spiritul) cu adevărul, am devenit lumini arzătoare și strălucitoare în lume — Spiritul Domnului în noi. W. T. 1909-189 (R 4419:4) (Cântarea 36)