MANA 19 DECEMBRIE

„... Cine încinge armele să nu se laude ca cel care le pune jos!” — 1 Împ. 20:11

Proba rezistenței este desigur una dintre cele mai aspre probe ale credincioșiei la care este supusă Biserica aleasă, corpul lui Hristos. Este proba care măsoară și înregistrează puterea tuturor celorlalte virtuți și daruri și nici un soldat al crucii nu va fi încoronat cu laurii victoriei dacă nu va ține piept acestei probe .... În bătălia acestei zile, precum și în toate celelalte bătălii, sforțarea dușmanului este să surprindă, să atace pe neașteptate și să învingă poporul Domnului. Prin urmare, singura pregătire care se poate face pentru a întâmpina astfel de pericole este veghea și rugăciunea constantă și îmbrăcarea întregii armături a lui Dumnezeu — Adevărul și spiritul Adevărului. — Z. '94-155