MANA 1 AUGUST

Moartea și viața sunt în puterea limbii. — Prov. 18:21

Influența limbii întrece influența tuturor celorlalte membre ale noastre puse laolaltă. De aceea, controlarea ei în serviciul Domnului este cea mai importantă muncă a poporului Domnului în ce privește trupurile lor muritoare și folosirea lor în serviciul Domnului. Câteva cuvinte de iubire, de bunăvoință, de ajutorare de câte ori au schimbat întregul curs al vieții omului! Da, de câte ori au avut de-a face chiar cu modelarea destinului națiunilor! Și cât de adesea cuvinte rele, necuviincioase, defăimătoare, au făcut nedreptate mare, au nimicit numele bun etc. sau, cum declară apostolul, acestea „aruncă în foc cursul vieții” — stârnind pasiuni, conflicte și dușmănii la care nimeni nu s-ar fi gândit la început. Nu-i de mirare că apostolul declară că o astfel de limbă este „aprinsă de focul gheenei” — moartea a doua. — Z. '99-75