CÂNTĂRI ÎN NOAPTE 09 APRILIE

I-a călăuzit pe un drum drept, ca să ajungă într-o cetate de locuit. Psalmul 107:7

În mod special este adevărat despre Israelul spiritual că Domnul îi conduce pe calea dreaptă, pe cea mai bună cale; și de aceea toți care sunt într-adevăr poporul Lui trebuie să fie atenți să observe conducerile Sale și să fie grabnici în a le urma. În final vom vedea cu siguranță că El ne-a condus pe calea cea dreaptă, oricât de diferită ar fi aceasta de cea pe care ne-am fi ales-o noi. Pentru mulți greutatea este că acea cale pe care o aleg nu este cea pe care Domnul a arătat-o și prin urmare nu este calea cea mai bună, chiar dacă Domnul ar putea face ca îndărătnicia lor să nu le producă o mare pagubă pe care altfel ar fi putut-o avea. Cu cât avem mai mult din adevărata cunoștință a Domnului — mai mult din cunoștința care ne desăvârșește iubirea pentru Domnul — cu atât mai mare va fi credința noastră, cu atât mai prețioase vor fi rezultatele din viața actuală, precum și din viața viitoare, în care — așa cum o stea se deosebește de alta în strălucire — cei mai credincioși din poporul Domnului, cei mai zeloși și mai asemenea lui Cristos, vor avea cu atât mai mare strălucire, cu atât mai binecuvântată parte și experiență. Cu credință deplină în Cel care ne-a condus până acum, să înaintăm prin zilele care urmează ca biruitori și biruind, luptând împotriva lumii, a cărnii și a Adversarului, tari nu în noi înșine, ci în Cel care ne-a chemat și ne-a condus până acum. W. T. 1907-287 (R 4064:5) (Cântarea 221)