CÂNTĂRI ÎN NOAPTE 22 MARTIE

Lumina luminează în întuneric. Ioan 1:5

Oricine primește lumina adevărului în mod inteligent, trebuie să se bucure de ea; și bucurându-se de ea, trebuie s-o lase să strălucească peste alții, sau, dacă-și acoperă lumina cu o baniță, își va demonstra lipsa de curaj, lipsa de apreciere, lipsa de seriozitate — calități pe care Domnul le caută acum în mod special printre cei pe care i-a invitat să fie părtași cu Isus în gloriile împărăției mijlocitoare, pe punctul de a fi stabilită printre oameni. Este important, de aceea, să lăsăm lumina noastră să strălucească înaintea oamenilor; să fim dispuși, ba mai mult, bucuroși dacă este nevoie, să suferim pentru loialitatea noastră față de Domnul și față de mesajul Său. Și avem Cuvântul Său că oricine se rușinează de El sau de Cuvântul Lui acum, Se va rușina și El de ei în curând. Nu-i va recunoaște ca membri ai clasei Sale mireasă, nu-i va accepta ca ajutoare împreună cu El pe tronul Său glorios. W. T. 1912-49 (R 4967:5) (Cântarea 176)