MANA 16 OCTOMBRIE

A oprit furtuna, a adus liniștea ... — Ps. 107:29

Noi cei de azi reprezentăm cauza Domnului în mijlocul elementelor furioase ale patimilor, împotrivirilor omenești etc. și inimile noastre ar fi uneori disperate dacă credința noastră n-ar fi în stare să vadă pe Domnul cu noi în corabie și să înțeleagă că prin marea Lui putere, la timpul și în felul Său, El va vesti lumii pace .... Cu toate acestea, să nu ne surprindă dacă ne stă înainte o oră întunecată, dacă va veni vremea când vânturile furtunoase vor fi atât de fioroase încât mulți vor striga cu frică și cutremur. Să ne însușim bine experiențele prețioase ale timpului prezent, pentru ca atunci să nu ne părăsească credința, ca și în cel mai întunecos ceas să fim în stare să cântăm și să ne bucurăm în Acela care ne-a iubit și ne-a cumpărat cu sângele Său prețios și să cântăm cântarea lui Moise și a Mielului. — Z '04-60