MANA 8 AUGUST

În orice casă veți intra, să ziceți întâi: „Pacea să fie peste casa aceasta!” Și dacă va fi acolo un fiu al păcii, pacea voastră va rămâne peste el; altfel, ea se va întoarce la voi. — Luc. 10:5,6

Fiecare lucrător al secerișului prezent să remarce bine învățătura Domnului din aceste versete. Oriunde ar merge reprezentanții Domnului, cu ei trebuie să meargă pacea și nu neînțelegerea, confuzia, agitația, cearta. Este adevărat, Adevărul se va dovedi că este o sabie care provoacă împotrivire, totuși Adevărul trebuie să fie acela care stârnește împotrivire și face despărțire și niciodată asprimea sau necuviința cuvântului și faptei din partea reprezentanților Domnului. Sunt destule lucruri care supără omenirea în zilele noastre agitate și toți cei ce au primit Adevărul trebuie, de asemenea, să primească și spiritul lui, „vorbind pace prin Isus Hristos”. — Z. '04-108