CÂNTĂRI ÎN NOAPTE 27 SEPTEMBRIE

Voi veni din nou și vă voi lua la Mine Însumi, ca acolo unde sunt Eu, să fiți și voi. Ioan 14:3

Dragi frați, să păstrăm bine în mintea noastră întoarcerea promisă a Domnului nostru, și acum în timpul parousiei Sale (prezenței invizibile) aceasta să-și aibă deplina ei greutate și influență asupra fiecărui cuvânt și a fiecărei fapte; da, chiar asupra gândurilor noastre. Să sperăm că în curând vom avea experiența schimbării prin înviere și vom fi făcuți asemenea Răscumpărătorului nostru, Îl vom vedea așa cum este și-I vom împărtăși slava în marea epifanie sau strălucire a fiilor lui Dumnezeu în gloria împărăției, să ne entuziasmeze — aceasta să ne insufle energie în inimi, să ne pună buzele în mișcare și să ne întărească pentru fiecare datorie, privilegiu și ocazie — de a servi Stăpânului nostru și casei credinței. Dacă această speranță a fost o ancoră pentru poporul Domnului timp de așa multe secole, cu cât mai mult înseamnă ea pentru noi care trăim acum chiar în timpul prezenței Lui, așteptând apocalipsa Lui — descoperirea Lui în gloria împărăției. W. T. 1903-150 (R 3193:6) (Cântarea 30)