CÂNTĂRI ÎN NOAPTE 31 IANUARIE

Când vei trece prin ape, Eu voi fi cu tine; vei trece și prin râuri, și nu te vor îneca. Isaia 43:2

Având în vedere faptul că tuturor celor chemați, aleși și credincioși, trebuie să li se ceară să treacă prin școala experienței, disciplinei și încercării în vederea aprobării lor finale, cât de încurajator este să știm că Domnul va fi într-adevăr cu noi în orice necaz, că El compătimește cu noi în toate încercările, împotrivirile, mâhnirile, nedumeririle etc., și că „în spatele unei providențe severe, El ascunde o față zâmbitoare". Apele mâhnirii, dezamăgirii, nedumeririi, necazului vor fi în jurul nostru, și noi nu trebuie să plutim cu torentul, ci trebuie să îndurăm greutatea ca buni soldați. Dar sursa noastră de putere în lupta cu torentul vieții nu trebuie uitată niciodată. „ Domnul ne va trece în siguranță de cealaltă parte, unde vom avea viață, și aceea mai îmbelșugată, cu gloria, onoarea și nemurirea pe care El o va pregăti pentru mireasa Lui — aleșii Lui. W. T. 1907-171 (R 4005:1) (Cântarea 93)