MANA 20 IANUARIE

Suferiți disciplinarea! Dumnezeu se poartă cu voi ca și cu niște fii. Căci care este fiul pe care nu-l disciplinează tatăl? — Evr. 12:7

Caracterul nu se poate dezvolta pe deplin fără încercări. El este ca o plantă: foarte slab la început, are nevoie din belșug de soarele iubirii lui Dumnezeu, de a fi stropit adesea cu ploaia harului Său, de a fi îndelung cultivat prin punerea în practică a cunoștinței despre caracterul lui Dumnezeu, ca bun fundament al credinței și ca inspirație spre ascultare. Apoi, după ce este dezvoltat în aceste împrejurări favorabile, el este gata să suporte mâna curățitoare a disciplinărilor și de asemenea este gata să suporte unele greutăți. Și, puțin câte puțin, pe măsură ce puterea caracterului este dezvoltată, încercările îi vor servi numai pentru sporirea puterii, a frumuseții și harului, până când, în cele din urmă, va fi pe deplin fixat, dezvoltat, stabilit, desăvârșit — prin suferințe. — Z. '95-107