MANA 26 MARTIE

Noi nu suntem ai nopții, nici ai întunericului. De aceea să nu dormim ca ceilalți ... — 1 Tes. 5:5,6

Creștinul, ca învățăcel al Domnului, ca elev în școala lui Hristos, se pregătește pentru a ocupa un loc în Împărăția Milenară, pentru a se împărtăși de mărirea, onoarea și nemurirea ei. De aceea, vedem că sunt necesare desele îndemnuri ale Sfintelor Scripturi ca poporul Domnului să fie treaz, să nu fie în șirul celor ce dormitează, nici în al celor leneși, nici între aceia care sunt supraîncărcați de grijile vieții acesteia, ci să fie fierbinți în spirit slujind Domnului. Serviciul lor pentru Domnul este, în primul rând, atât cât este posibil, aducerea lor în cât mai strânsă armonie cu voința divină și la o cât mai mare asemănare cu modelul divin; în al doilea rând, ajutorarea prin sfat și exemplu a altora din cei chemați pe aceeași cale îngustă. — Z. '03-70