CÂNTĂRI ÎN NOAPTE 28 FEBRUARIE

Voi sunteți sarea pământului „ Voi sunteți lumina lumii. Matei 5:13, 14

Nu peste mult timp ne așteptăm ca toți membrii învingători ai corpului lui Cristos să fie schimbați, glorificați, și corpul completat de cealaltă parte a vălului să fie fără membri de această parte. Luminile vor fi duse și întunericul va avea stăpânire mai deplină ca oricând; sarea va fi dusă și stricăciunea va pune repede stăpânire, iar rezultatul va fi marele timp de strâmtorare cum n-a mai fost de când sunt neamurile. Între timp noi trebuie să lăsăm ca luminile noastre să strălucească și astfel să-L slăvim pe Tatăl, fie că oamenii ascultă, fie că nu; noi trebuie să ne folosim sarea sau influența conservatoare, influența pentru dreptate și adevăr, fie că oamenii aud, fie că nu, cu toate că vedem clar că nu este scopul lui Dumnezeu să lumineze lumea prin intermediul bisericii în poziția ei umilă actuală. Aceasta ne va încerca și va dovedi dacă suntem sau nu vrednici să fim membri ai corpului glorificat al lui Cristos, care va străluci în curând ca soarele în slava Tatălui, și va lumina întreaga lume într-un fel în care micile noastre candele din prezent nu se compară în nici un sens. W. T. 1906-75 (R 3737:1-2) (Cântarea 298)