CÂNTĂRI ÎN NOAPTE 12 OCTOMBRIE

Cei înțelepți vor înțelege. Daniel 12:10

Preaiubiților, nouă ne este îngăduit să ne bucurăm de lucruri minunate! Prin harul lui Dumnezeu suntem privilegiați să vedem semnificația lucrurilor care odată erau ascunse, nu numai pentru noi, ci și pentru părinții noștri. În timp ce unii din Babilon merg în necredință, unii afară din Babilon devin puternici spiritual, intrând prin speranță „dincolo de perdeaua dinăuntru". Dacă Cristos este Înainte Mergătorul nostru, vom intra acolo cu El. A face astfel va însemna să devenim părtași lui Mesia, cum este reprezentat simbolic. Adevărata biserică va deveni asociată cu Cristos în împărăția Sa. Atunci vor veni binecuvântările pro mise pentru „toate familiile pământului". Pe măsură ce percepem consistența planului divin al veacurilor, inimile noastre sunt pline de recunoștință față de Dumnezeu. Vedem că noua dispensație va fi inaugurată într-un „timp de necaz cum n-a mai fost"; și că acest timp de necaz este localizat, printre alte moduri, de profeția care spune că „mulți vor alerga încoace și încolo și cunoștința va crește"; că atunci va fi un timp de necaz; dar că „cei înțelepți vor înțelege". Din ce sursă își primesc cei înțelepți învățăturile? Ei vor înțelege potrivit înțelepciunii de sus — acceptând în umilință Cuvântul divin și fiind binecuvântați dacă fac așa. W. T. 1912-278 (R 5092:6) (Cântarea 409)