CÂNTĂRI ÎN NOAPTE 22 DECEMBRIE

Doamne, deschide-mi buzele și gura mea va vesti lauda Ta. Psalmul 51:15

Această expresie sugerează că nimeni nu se poate aștepta să-și deschidă în mod potrivit buzele pentru a vesti laudele Domnului și a face chemarea din întuneric la lumina Sa minunată, decât dacă Domnul i-a deschis mai întâi buzele cu mila și adevărul Său; căci cum altfel s-ar putea aștepta cineva să spună veștile bune de mare bucurie care vor fi pentru tot poporul? Aceasta implică, în egală măsură, că toți cei cărora li s-au iertat păcatele ar trebui să fie într-o stare de spirit ca să facă o consacrare deplină a tot ce au Domnului, și apoi aceștia se pot aștepta la o deschidere a buzelor pentru ca mesajul adevărului și harului lui Dumnezeu să se reverse din ei spre instruirea și binecuvântarea altora — după cum este scris: „Harul este turnat pe buzele tale”. „Mi-a pus în gură o cântare nouă, o laudă pentru Dumnezeul nostru.” În timp ce acestea sunt în mod special potrivite pentru dragul nostru Răscumpărător, ele sunt de asemenea potrivite pentru fiecare membru al „Bisericii, care este Corpul Său”, și toți cei care pretind că sunt din „Corp”, cărora nu li s-au deschis buzele pentru a-L mărturisi pe Domnul în măsura ocaziilor lor, au motiv să pună sub semnul întrebării tot ce se referă la relația lor cu Domnul. W. T. 1903-386 (R 3255:3) (Cântarea 278)