CÂNTĂRI ÎN NOAPTE 19 OCTOMBRIE

Unul care dă cu mână largă ajunge mai bogat; și altul, care reține mai mult decât trebuie, nu face decât să sărăcească. Sufletul binefăcător va fi săturat și cel ce udă pe alții va fi udat și el. Proverbe 11:24, 25.

„ Lecția evidentă este că Domnului Îi place să vadă că poporul Său cultivă larghețea inimii și a minții — generozitate în măsura cunoștinței despre El și despre generozitatea Lui.

Scripturile nu spun nicăieri că printre poporul Domnului cazurile de absolută privațiune sunt dovezi că odată în viața lor trecută, când au avut în posesie mijloace, ei n-au folosit o parte din ele pentru caritate, în serviciul Domnului. Dar cuvintele inspirate, citate mai sus, sunt foarte aproape de a da această lecție. În orice caz, este folositor să luăm această mărturie în inimă, și fiecare copil al lui Dumnezeu să aibă de acum încolo o grijă serioasă ca din binecuvântările Domnului, care ne vin zi de zi, cu grijă, cu rugăciune și cu iubire să fie pusă deoparte o măsură, ca sămânță care să fie semănată în serviciul Domnului, conform celei mai bune înțelepciuni și judecăți pe care ne-o va da El. W. T. 1916-219 (R 5927:2) (Cântarea 154) V. D. M. 135:3