CÂNTĂRI ÎN NOAPTE 12 NOIEMBRIE

Eu voi fi negreșit cu tine. Exod 3:12

Textul nostru este o inspirație pentru poporul Domnului de pretutindeni și din toate timpurile, în străduința lui potrivită de a face vreo parte din lucrul Domnului, acordând atenție chemării Sale prin Cuvânt. Dacă Dumnezeu este pentru noi și dacă Dumnezeu este cu noi, cine poate triumfa împotriva noastră în cele din urmă? Am putea avea, cum a avut și Moise în serviciul lui, diferite greutăți, încercări, supărări și dezamăgiri, pentru că avem comoara naturii noi în vase de lut, și slăbiciunile, imperfecțiunile și lipsa lor de prevedere sigur ne provoacă uneori greutăți și dezamăgiri. În astfel de ocazii datoria noastră este să ne întoarcem ochii înțelegerii spre Cel căruia Îi servim, ai cărui ambasadori și reprezentați suntem, și să ne reamintim promisiunea Lui: „Eu voi fi negreșit cu tine". Aceasta înseamnă victorie finală, deși poate că pe drumuri ocolite, pe care nu le știm și nu le așteptăm, dar care vor dovedi în cele din urmă că ne-au fost folositoare și au fost pentru gloria Domnului nostru. W. T. 1901-361 (R 2910:1) (Cântarea 223)