CÂNTĂRI ÎN NOAPTE 27 IULIE

Cântați Domnului, binecuvântați Numele Lui, vestiți din zi în zi mântuirea Lui! Istorisiți printre neamuri slava Lui, printre toate popoarele lucrările Lui minunate. Psalmul 96:2, 3

Toți cei care sunt din Adevăr aud Adevărul și le place să facă mărturie pentru Adevăr. Dar în cazul nostru, ca și în cazul Învățătorului, lumea nu ne cunoaște. Nu ne cunoaște fiindcă nu L-a cunoscut nici pe El. Lumea, în special lumea religioasă creștină, este dispusă să ne răstignească așa cum L-a răstignit pe El, numai că noi trăim într-un timp mai civilizat, și se pare că pentru cărturarii, fariseii și învățătorii legii este mai dificil astăzi decât în vechime să ațâțe poporul ca să ne distrugă viața. Dar prin harul lui Dumnezeu noi vom continua să facem mărturie pentru Adevăr până când vine noaptea întunecoasă „în care nimeni nu va putea lucra”, dacă viețile noastre vor fi cruțate până atunci. W. T. 1916-151 (R 5898:6) (Cântarea 191) V. D. M. 204:4