CÂNTĂRI ÎN NOAPTE 01 MARTIE

O, de aș muri de moartea celor îndreptățiți, și sfârșitul meu să fie ca al lor. Numeri 23:10

Domnul nostru Isus a fost Cel Drept, și când ne gândim la moarte trebuie să ne gândim la El și la moartea Lui, și să ne amintim că după cum El Și-a dat viața, și noi trebuie să ne dăm viața pentru frați. După cum El Și-a sacrificat interesele, avantajele, privilegiile și plăcerile pământești ca să poată muri cu o moarte de sacrificiu în conformitate cu planul divin, tot așa să ne amintim că noi am făcut un legământ să fim „morți cu El" în mod asemănător. Pentru că, dacă suntem morți cu El, vom și trăi cu El; dacă suferim cu El, vom și domni cu El. Speranța noastră de a participa cu El în învierea Sa la onoare, glorie și nemurire este bazată pe credincioșia noastră în participarea cu El în moartea Lui, care înseamnă de asemenea a avea o parte cu El în suferințele timpului prezent. Dar stând așa cum stăm, cu perspectiva de pe muntele Pisga în fața noastră, întăriți prin putere în omul dinăuntru, oare trebuie să ne împiedice moartea sau suferințele care o însoțesc? Ba mai mult, în toate aceste lucruri ne vom bucura și vom triumfa prin Domnul și Răscumpărătorul nostru, Capul nostru! W. T. 1907-269 (R 4055:8) (Cântarea 353)