CÂNTĂRI ÎN NOAPTE 18 IANUARIE

Și dacă Hristos este în voi, trupul este mort din pricina păcatului, dar duhul este viață, din pricina dreptății. Romani 8:10

Din punct de vedere divin, corpul este tratat ca mort, dar duhul, sau mintea sunt tratate ca vii. Noua creatură este cea pe care o recunoaște Dumnezeu, căreia El intenționează să-i dea un corp nou, spiritual la timpul cuvenit — la întâia înviere. Este necesar ca acest gând să fie fixat clar în mințile noastre, pentru ca noi să ne dăm seama tot timpul de pacea noastră cu Dumnezeu și de favoarea și simpatia Sa față de noi în Cristos. Dacă pierdem din vedere faptul că Dumnezeu ne privește din punctul de vedere al voinței, dacă ajungem să ne gândim la noi după trup și că Dumnezeu ne apreciază după trup, atunci în mod sigur vom ajunge în aceeași măsură în întuneric, în confuzie și descurajare. Dar pe de altă parte, să nu uităm că spiritul sau voința este socotită vie din cauza dreptății sale, pentru că este în armonie cu Dumnezeu. Să nu fim deci niciodată delăsători în privința voinței sau intenției care guvernează conduita vieții noastre, ci să ne amintim că orice delăsare va însemna în aceeași măsură pierderea vieții spirituale. A voi în mod drept este posibil întotdeauna pentru noi, și nimic mai puțin decât o voință absolut loială n-ar putea fi acceptabil pentru Dumnezeu în Cristos. W. T. 1903-171 (R 3203:2) (Cântarea 307)