CÂNTĂRI ÎN NOAPTE 15 IULIE

Prin El vi se vestește iertarea păcatelor. Fapt. 13:38

Apostolul nu se referă la ceva ce a făcut Domnul nostru ca Arhanghel, înainte „de a deveni trup", nici nu se referă la vreo lucrare care să fie făcută de El în starea Sa nouă, mult înălțată, așezat „cu Tatăl Său pe scaunul Lui de domnie" și părtaș al naturii Sale divine, ci el se referă aici la lucrarea făcută de „Omul Isus Hristos, care S-a dat pe Sine Însuși ca preț de răscumpărare pentru toți". Apostolul accentuează astfel din nou faptul că, „dacă moartea a venit prin om, tot prin om a venit și învierea morților". Da, acesta este centrul vestirii Evangheliei, că eșecul primului om perfect a fost pe deplin compensat prin sacrificiul Omului Cristos Isus, și că în acest scop a fost necesar ca Domnul nostru să lase gloria pe care o avea cu Tatăl înainte de a fi lumea, să devină sărac (în sensul de a lua natura noastră mai joasă — dar nu și defectele acesteia, pentru că El a fost „sfânt, nevinovat „ despărțit de păcătoși"); și să cedeze natura Sa umană ca preț de răscumpărare sau preț corespunzător pentru viața pierdută de tatăl Adam pentru el însuși și pentru rasa lui. Aceasta este temelia pe care este prezentată de Scripturi fiecare ofertă de har. Și acum, Cel care a fost agentul Tatălui în lucrarea de răscumpărare, va fi și agentul Tatălui în lucrarea de „binecuvântare" a tuturor celor răscumpărați cu ocazii abundente pentru întoarcere la favoarea divină — din care primul pas este iertarea păcatelor. W. T. 1897-138 (R 2150:1) (Cântarea 68)