CÂNTĂRI ÎN NOAPTE 20 FEBRUARIE

Căci de oricine se va rușina de Mine și de cuvintele Mele, Se va rușina și Fiul Omului, când va veni în slava Sa și a Tatălui și a sfinților îngeri. Luca 9:26

Cuvântul lui Dumnezeu nu este numai Biblia, ci include predici, pliante, cărți etc., în măsura în care acestea conțin și reprezintă cu adevărat mesajul dragului Fiu al lui Dumnezeu. Acesta clarifică mai bine problema și sugerează că nu trebuie să ne fie rușine de nici una din doctrinele prezentate în Biblie, și să nu ne fie rușine nici de literatura care a fost pregătită prin providența Domnului și care reprezintă, expune și ilustrează adevărul Lui. Domnul vrea să aibă un popor cu mintea liberă, cu inima deschisă, ale căror inimi să fie atât de loiale Lui și adevărului pe care El îl reprezintă, încât să renunțe cu bucurie la orice, chiar la viață, mai degrabă decât să împiedice în vreo măsură progresul acestuia, mai degrabă decât să-i aducă în vreo măsură dezonoare sau să-l discrediteze. Dimpotrivă, cei cărora nu le este rușine de Domnul și de Cuvântul Lui, și care-și dau seama că nu există nimic în acestea de care să le fie rușine, ci dimpotrivă, toate în care să se bucure, în care să jubileze, vor căuta să înalțe sus steagul regal, să spună veștile bune de mare bucurie în măsura capacității lor, să coopereze cu toți ceilalți care vestesc astfel virtuțile Celui care ne-a chemat din întuneric la lumina Sa minunată. W. T. 1906-152 (R 3777:3) (Cântarea 366)