CÂNTĂRI ÎN NOAPTE 12 MAI

O mântuire așa de mare, care, începând să fie vestită de Domnul„ . Evrei 2:3

În rasa noastră nu numai că n-a existat viață veșnică și nici speranță de-a o obține decât prin Isus, dar toate promisiunile din trecut ar fi fost fără putere dacă nu era lucrarea Sa de ispășire, și până când a venit El n-a fost cunoscut cum urma să se realizeze răscumpărarea noastră. Este adevărat, Domnul dăduse diferite tipuri și umbre prin numeroasele sacrificii din trecut, care ilustrau faptul că fără vărsare de sânge nu poate fi nici o iertare de păcat; dar ele nu au putut fi înțelese până când a venit Antitipul. Atunci El a adus la lumină viața și nemurirea — viața pentru lume, viața veșnică ce va fi acordată în timpul Veacului Milenar — nemurirea pentru biserica Sa, mireasa Sa, turma Sa mică, moștenitorii împreună cu El. Acestea n-au fost niciodată aduse la lumină înainte; ele au fost neclar văzute și în mod vag descrise, dar a rămas ca marele Învățător să pună înaintea noastră mântuirea pe care Dumnezeu o acordase prin El. Mulțumim lui Dumnezeu că inimile noastre au făcut ca buzele noastre să vestească tot mai mult laudele Celui care ne-a chemat din întuneric la lumina Sa minunată. Prin credință în El, noi suntem deja socotiți înviați pentru a umbla în înnoirea vieții, și prin El, în curând Tatăl ne va învia prin puterea Sa ca să fim ca El și să împărtășim gloria, onoarea și nemurirea Lui. W. T. 1906-186 (R 3795:5) (Cântarea 166)