CÂNTĂRI ÎN NOAPTE 13 MARTIE

Ca să nu lăsăm pe Satan să aibă un câștig de la noi; căci nu suntem în neștiință despre planurile lui. 2 Corinteni 2:11

Satan, Adversarul bisericii, este tare ca un leu, vigilent și cu totul treaz. După cum spune apostolul Pavel, el caută să folosească fiecare ocazie împotriva noastră. El stă în așteptare, căutând să ne devoreze. Cu toate că este atent, el nu se apropie niciodată de noi cu un răgnet, ci se strecoară pe furiș asupra noastră într-un loc sau timp neașteptat, să ne devoreze, să ne învingă, să ne strivească viața spirituală și în special să ne distrugă credința în Dumnezeu. După cum urechile celor care sunt instruiți să simtă pașii leului vor auzi pașii lui, pe când cei care nu sunt familiari cu obiceiurile lui nu vor auzi cele mai slabe sunete, tot așa noi, ale căror urechi au fost deschise de Domnul și ai căror ochi au fost unși cu alifia consacrării și supunerii la voința Domnului, să recunoaștem repede apropierea celui mai mare dușman al nostru și să ne împotrivim lui. Să stăm în picioare, îmbrăcați cu toată armătura pe care o dă Cuvântul lui Dumnezeu, și cu puterea Lui să mânuim sabia Spiritului. W. T. 1913-54 (R 5183:6) (Cântarea 136)