MANA 1 OCTOMBRIE

„Voi veghea asupra căilor mele, ca să nu păcătuiesc cu limba; îmi voi pune frâu gurii cât va sta cel rău înaintea mea”. — Ps. 39:1

Probabil că fiecare om cu experiență va fi de acord pe deplin cu afirmația că limba este mai puternică în influența ei decât oricare alt membru al trupului, atât în ce privește binele cât și răul. Experiența ne învață, de asemenea, că cei mai mulți oameni mai ușor își stăpânesc oricare alt organ decât limba. Limba este un serv atât de iscusit, încât fiecare ambiție, patimă și înclinare a naturii căzute caută s-o folosească drept servitor sau canal al răului. Prin urmare, din partea creștinului se cere vigilență, înțelepciune și grijă crescute, ca să poată guverna acest membru al trupului său și să-l supună noii minți în Hristos, ca el să nu mai fie o piedică lui și altora, ci dimpotrivă, un ajutor pe calea îngustă. — Z. '97-156