MANA 17 IULIE

Tu vei ține în pace deplină pe cel care se sprijină pe Tine, căci se încrede în Tine — Isa. 26:3

Aceasta nu este pacea lumească, nu este pacea indiferenței, nici a trândăviei, nici a mulțumirii de sine, nici a încredințării în voia sorții, ci este pacea lui Hristos, „pacea Mea”. Dacă privim înapoi, putem vedea că Domnul și-a păstrat pacea cu Dumnezeu în toate împrejurările. Este o pace care se încrede fără rezerve în înțelepciunea, iubirea, dreptatea și puterea divină, o pace care amintește îndurătoarea făgăduință făcută celor credincioși Domnului — că în nici un caz nimic nu-i va vătăma, că toate vor lucra împreună spre binele celor ce iubesc pe Dumnezeu. Această pace poate accepta prin credință tot ce permite providența divină și poate privi printre lacrimi, cu speranță plină de bucurie, spre binecuvântările finale care au fost promise de Învățătorul nostru, față de care pacea și bucuria de acum sunt numai pregustări. — Z. '99-95