CÂNTĂRI ÎN NOAPTE 26 IUNIE

În El am primit și o moștenire, fiind rânduiți mai dinainte, după hotărârea Aceluia care lucrează toate după sfatul voii Sale. Efeseni 1:11

Întrebarea apare în mod natural: De ce ar pune Dumnezeu la încercare credința mai degrabă decât faptele? Răspunsul este că toate faptele sunt dependente de abilitatea celui care le face, și că întreaga rasă a lui Adam a ajuns să fie neputincioasă în a face fapte perfecte din cauza căderii primilor ei părinți. Nimeni nu poate fi în mod perfect drept, înțelept, iubitor; în starea noastră imperfectă actuală este imposibil să fim astfel. De aceea, în înțelepciunea și iubirea Sa, Dumnezeu evită să ne probeze în privința celor în care suntem absolut incompetenți, și ne probează în privința credinței — în înțelepciunea, iubirea și promisiunile Sale. A ne îndoi de una dintre acestea ar însemna să ne slăbească temelia speranței. Noi ne dăm seama că suntem într-o stare decăzută, că murim ca și restul rasei. Am auzit prin Cuvântul lui Dumnezeu că El a pregătit un Mântuitor, dar vedem că lucrurile continuă în mare parte așa cum au fost, în pofida a tot ce au făcut Dumnezeu și Cristos. Totuși, credința noastră ne asigură că Dumnezeu, care a știut sfârșitul de la început, face toate potrivit sfatului voii Sale și că la timpul potrivit El va stabili dreptatea pe pământ. W. T. 1912-321 (R 5115:2) (Cântarea 143)