MANA 20 MAI

... Un popor deosebit, plin de râvnă pentru lucrări bune. — Tit 2:14; (Diaglott)

Un „popor deosebit” nu în îmbrăcăminte, nici în comportament, nici în limbaj, nici în ceremonii și aversiuni nechibzuite și iraționale, ci deosebit în aceea că este separat de lume și de spiritul lumii. El are Spiritul lui Hristos — un spirit de deplină consacrare Domnului și de separare de lume și de scopurile ei egoiste. El este deosebit prin loialitatea sa față de Cuvântul Domnului, ca singura lui lege. El este deosebit în aceea că refuză înțelepciunea lumească când ea vine în conflict cu descoperirea divină. Este deosebit în aceea că el este în lume, dar nu face parte din lume. El este deosebit în aceea că are o credință hotărâtă și lucrează în armonie cu ea și cu zel. El este deosebit în aceea că este jertfitor de sine și nu cunoaște altă voință decât voința Regelui său. El este deosebit în aceea că cunoaște Adevărul și este în stare să dea socoteală de nădejdea sa, pe când alții doar speculează, se miră și se îndoiesc. — Z. '97-95