CÂNTĂRI ÎN NOAPTE 11 OCTOMBRIE

Pentru că zici: „Domnul este locul meu de adăpost" și faci din Cel-Prea-Înalt locuința ta, de aceea nici o nenorocire nu te va ajunge. Psalmul 91:9, 10

Dumnezeu a aranjat astfel încât numai cei cu adevărat consacrați vor fi păziți de a cădea în erore în această zi rea. În fiecare zi să învățăm să apreciem tot mai mult favoarea divină care a uns ochii înțelegerii noastre, și ne-a permis să vedem puterea internă și frumusețea Cuvântului și planului divin. Atunci, dacă suntem astfel întăriți în Domnul prin favoarea divină, și făcuți în stare să „stăm tari" în timp ce mii cad de la credința și poziția lor, „să ne bucurăm tremurând" (cu reverență). Acela care se simte puternic și bine sprijinit „să nu se îngâmfe", ci „să ia seama să nu cadă". Umilința și zelul pentru Domnul sunt condițiile pe baza cărora am primit marea binecuvântare, și sunt de asemenea condițiile în care o putem păstra până la sfârșit — până când ne vine „schimbarea" și stabilește în glorie ceea ce harul a început în slăbiciunea noastră. W. T. 1911-438 (R 4926:5) (Cântarea 238)