CÂNTĂRI ÎN NOAPTE 03 OCTOMBRIE

Dacă păziți poruncile Mele, veți rămâne în dragostea Mea, după cum și Eu am păzit poruncile Tatălui Meu, și rămân în dragostea Lui. Ioan 15:10

Preaiubiților, să fim mai atenți ca oricând în privința Cuvântului Domnului; să nu dăm din neglijență dovadă de slăbire a iubirii. Domnul nostru arată că menținerea Lui în iubirea Tatălui, ca Fiu preaiubit, cu tot ce implică aceasta, a fost datorită ascultării Sale față de voința Tatălui; și că urmând aceeași direcție, El trebuie să ceară ca noi să fim ascultători de El dacă vrem să rămânem în iubirea Lui și să împărtășim tronul și gloria Lui. Instrucțiunile și poruncile Domnului nostru nu au intenția de a ne înspăimânta, nici de a ne lipsi de fericire. Dimpotrivă, „V-am spus aceste lucruri, pentru ca bucuria Mea să fie în voi și bucuria voastră să fie deplină" (Ioan 15:11). Cei care dau dovada cea mai sigură că trăiesc cel mai aproape de Domnul știu bine că ascultarea de cuvintele Domnului, împreună cu privilegiul astfel obținut de a rămâne în El și în iubirea Lui, este cea mai mare bucurie, o bucurie care depășește toate plăcerile neînsemnate pe care le oferă lumea. Este bucuria și pacea care „întrec orice pricepere", care stăpânesc în inima noastră și care aduc cu ele promisiunea, asigurarea nu numai „a vieții de acum, îdarș și a celei viitoare". W. T. 1912-259 (R 5082:6) (Cântarea 317)