MANA 10 FEBRUARIE

... Fii un model pentru credincioși: în vorbire, în purtare, în dragoste, în credință, în curăție. — 1 Tim. 4:12

Fiecare creștin trebuie să se străduiască să fie un exemplu vrednic de imitat, un exemplu de seriozitate, de străduință credincioasă de a copia pe Hristos în viața sa zilnică, un exemplu de zel activ în serviciul Lui. În viața prezentă nu ne putem aștepta să fim modele de perfecțiune, modele de glorie și de frumusețe morală supremă a sfințeniei. Un astfel de model avem numai în Hristos, Domnul nostru. Pavel niciodată n-a zis: „urmați-mi mie” sau „urmați-ne nouă”, ci a zis „călcați pe urmele mele, întrucât și eu calc pe urmele lui Hristos” (1 Cor. 11:1). Apostolul a fost un mare exemplu de străduință serioasă spre desăvârșire, dar nu de perfecțiune supremă, care a fost numai în Hristos. Zelul lui Pavel și extrema lui seriozitate în lupta de a copia pe Hristos și de a îndeplini voința Lui sunt cele pe care noi trebuie să le imităm. — Z. '95-251