CÂNTĂRI ÎN NOAPTE 05 MARTIE

Eu sunt vița, voi mlădițele. Cine rămâne în Mine, și în cine rămân Eu, aduce multă roadă; căci despărțiți de Mine, nu puteți face nimic. Ioan 15:5

Nu este suficient să auzim mesajul împărăției, nu este suficient să avem inimi bune sau intenții bune cu privire la el; pe lângă acestea mai este necesar, așa cum spune Învățătorul, să înțelegem mesajul împărăției; de aceea este nevoie de studiu biblic. Oamenii inteligenți consideră că este foarte înțelept și potrivit să dedice câțiva ani de studiu pregătirii pentru puținii ani de viață pământească. Atunci, cât studiu ar trebui considerat potrivit pentru pregătirea noastră pentru viața veșnică și binecuvântările împărăției? Timpul și efortul astfel folosite în dezvoltarea caracterului pentru împărăție sunt cheltuite în mod înțelept, și roada de treizeci, șaizeci sau o sută din această pildă ilustrează gradul și intensitatea seriozității noastre. Răsplățile în împărăție vor fi de asemenea proporționale. „Chiar o stea se deosebește în strălucire de altă stea. Așa este și învierea morților." În împărăție se vor manifesta grade de glorie diferențiate, totuși nici unul care nu va fi produs roadă în bună măsură nu va fi acceptabil pentru Tatăl; acel cuvânt „bine" nu va fi niciodată pronunțat dacă nu va fi meritat. W. T. 1910-203 (R 4635:5) (Cântarea 49)