MANA 5 MARTIE

... Orice virtute și orice laudă, la acestea să vă gândiți. — Filip. 4:8

Noi putem medita în siguranță asupra lucrurilor virtuoase sau valoroase, asupra lucrurilor în oricare grad lăudabile — cuvintele, sentimentele, faptele nobile ale cuiva — și, ca rezultat, constatăm că noi creștem către acele idealuri din care s-au hrănit mintea și natura noastră nouă. Prin înnoirea minții ne vom transforma tot mai mult și vom ajunge tot mai aproape de glorioasa asemănare cu Domnul și Învățătorul nostru, fiind schimbați din slavă în slavă, pas cu pas, încetul cu încetul, în timpul vieții prezente; gândurile noastre fiind în această atitudine și unitatea noastră cu Domnul fiind menținută, vom avea parte de întâia înviere care ne va desăvârși pentru totdeauna în chipul și asemănarea Domnului. — Z. '03-9