CÂNTĂRI ÎN NOAPTE 29 OCTOMBRIE

Dar Zacheu a stat înaintea Domnului și I-a zis: „Iată, Doamne, jumătate din averea mea o dau săracilor, și dacă am nedreptățit pe cineva cu ceva, îi dau înapoi împătrit." Luca 19:8

Credem că mulți de astăzi fac greșeala că nu urmează mai deplin comportamentul lui Zacheu — prin aceea că ei continuă să se țină tare de ceva care în realitate, în mod legitim, aparține altcuiva, și în al doilea rând, că nu consacră mai mult din avuția lor de bani sau proprietăți sau timp sau ta lent Domnului. Zacheu era evreu, și sub cerințele Legii o zecime din produsul anual era obligația lui pentru chestiunile religioase. Dar el a depășit cu mult aceasta, dând nu doar jumătate din venitul lui anual, ci jumătate din tot capitalul lui, din toți banii lui și din proprietățile și bunurile pe care le avea. Unii ne-au întrebat: Care este obligația rezonabilă a unui creștin? Răspundem că serviciul nostru rezonabil ar trebui cu siguranță să fie mai mult decât zeciuiala evreilor. După înțelegerea noastră, Zacheu nici măcar nu a mers până la măsura deplină a unui sacrificiu complet. W. T. 1906-279 (R 3849:4) (Cântarea 8)