MANA 5 MAI

... Dar dacă, prin Spirit, faceți să moară faptele trupului, veți trăi. — Rom. 8:13

Condițiile, atât de clar arătate, pe baza cărora putem menține legătura noastră cu Domnul și speranța noastră de-a avea parte în gloria primei învieri, includ omorârea faptelor trupului — înfrângerea înclinărilor carnale, omorârea lor, răstignirea și consumarea lor în serviciul Domnului și a cauzei Sale. Despre astfel de nimicire a faptelor trupului, despre astfel de bătălie împotriva slăbiciunilor lui vorbește apostolul în altă parte ca despre „luptă”, când zice că trupul se luptă împotriva spiritului și spiritul se luptă împotriva trupului, căci cei doi sunt contrari și așa vor fi până la capătul vieții. Dacă spiritul a fost dornic și a luptat după cele mai bune capacități ale sale împotriva slăbiciunilor trupului, Domnul va socoti biruința completă prin meritul Mântuitorului. — Z. '03-172