MANA 4 IUNIE

... Pentru ca încercarea credinței voastre, cu mult mai scumpă decât aurul care piere și care totuși este încercat prin foc, să fie găsită spre laudă, slavă și cinste, la descoperirea lui Isus Hristos. — 1 Pet. 1:7

Credința voastră se încearcă acum. În zilele mai liniștite, când soarele favoarei strălucea asupra voastră, ați clădit în liniște fundamentul cunoștinței despre Adevăr și ați ridicat suprastructura caracterului creștin. Acum sunteți în cuptorul încercării, adunați-vă deci tot curajul, întăriți-vă răbdarea, îmbărbătați-vă ca să puteți îndura; țineți bine speranța voastră, amintiți-vă făgăduințele, căci sunt încă ale voastre, și „să nu părăsiți încrederea voastră, care are o mare răsplătire”. „În seninătate și în încredere va fi tăria voastră”. „Odihnește-te în Domnul și așteaptă-L cu răbdare” și credința a câștigat biruința. — Z. '95-135