MANA 6 FEBRUARIE

Căci nici de la răsărit, nici de la apus, nici din deșert nu vine înălțarea. Ci Dumnezeu este Cel care judecă: El coboară pe unul și înalță pe altul. — Ps. 75:6,7

Noi putem avea dorințe și aspirații de servire care niciodată nu vor fi îndeplinite. Domnul poate vedea că nu vom fi în stare a purta înălțarea și onoarea pe care o căutăm. El știe mult mai bine decât noi ce ne servește spre bine și de aceea vrea să ne încredem în purtarea Lui de grijă, nu leneși, ci silitori, nu nepăsători, ci veghetori, nu indiferenți, ci plini de dorință puternică și serioasă de a îndeplini voia lui Dumnezeu; să fim însă răbdători sub restricții și mulțumiți de a fi uitați și neglijați, aducându-ne aminte că și aceia servesc care numai „stau și așteaptă” și că Domnul, în ceasul bine ales de El, ne poate conduce spre îndeplinirea scopurilor Sale de har. — Z. '95-11