MANA 20 IUNIE

Nu iubiți lumea, nici lucrurile din lume. Dacă iubește cineva lumea, dragostea Tatălui nu este în el. — 1 Ioan 2:15

A fi în prietenie cu lumea înseamnă a umbla în armonie cu ideile ei și a te conforma căilor ei. În acest sens să nu iubim lumea, ci să fim deosebiți de ea și în opoziție cu ea. Drumul arătat nouă astfel, în anumite privințe, cel puțin, este greu și singuratic, dar totodată este singurul drum al păcii și fericirii. Această lume, cu pofta ei, este repede trecătoare, este goală, nu mulțumește și în cele din urmă duce la nenorocire și pieire; dar cei ce-și găsesc plăcerea în calea Domnului, aceia au comuniune și părtășie binecuvântată cu El. Bucuriile lor vin dintr-un izvor pe care lumea nu-l poate înțelege. Ei trăiesc pe un plan mai înalt, respiră un aer mai curat și se bucură de o amiciție mai dulce și mai sfântă decât aceea pe care ar putea-o oferi lumea, vreodată. — Z. '96-67