MANA 18 IUNIE

... Înaintea feței Tale sunt bucurii nespuse și desfătări veșnice la dreapta Ta. — Ps. 16:11

Oriunde suntem, în prezența Domnului sunt bucurii depline. Să cultivăm deci mai mult cunoștința noastră cu Domnul, apropiindu-ne de El în rugăciune, în studierea Cuvântului Său prețios, cugetând despre toată bunătatea Lui, despre grija Sa providențială, despre remarcabilele manifestări ale harului Său în experiențele noastre individuale, despre făgăduințele lui prețioase, care toate sunt „da și amin” în Isus Hristos. În acest fel, „apropiați-vă de Dumnezeu și El se va apropia de voi” (Iac. 4:8), vi se va arăta El Însuși și va locui cu voi. Într-adevăr, voința lui Dumnezeu este ca toți copiii Lui să fie fericiți în El și întotdeauna să se bucure; și dacă cineva este lipsit de această binecuvântare, el nu trăiește la înălțimea privilegiilor sale. — Z. '96-54