CÂNTĂRI ÎN NOAPTE 06 AUGUST

Multe căi pot părea bune omului, dar la urmă se văd că duc la moarte. Proverbe 14:12

Acest text este vrednic să fie memorat de către toți. Lecția lui este aceea că noi nu suntem competenți să ne dirijăm și să ne conducem afacerile proprii; că avem nevoie de sfat divin. Judecata umană n-ar fi de încredere chiar dacă ar fi sprijinită de o cunoștință absolută; dar având în vedere deficiența noastră atât în cunoștință cât și în judecată, foarte evident că multe căi i se par omului bune, înțelepte, avantajoase și de dorit, care, dacă sunt urmate, duc la dezamăgire și întristare și în final vor duce la moarte — moartea a doua. De aceea, cursul înțelept, potrivit pentru toți, este să ne dăm seama și să recunoaștem propria noastră insuficiență, neînțelepciune, și să privim la marele nostru Creator pentru îndrumare. Fericiți sunt cei care dau atenție îndemnului scriptural: „Dar adu-ți aminte de Creatorul tău în zilele tinereții tale". Cu cât este începută mai devreme această cale dreaptă, cu atât vor fi mai bune rezultatele în toate privințele, cu atât va fi mai ușor pentru noi să ne supunem voința noastră voinței Domnului, iar lecțiile și satisfacția și pacea care ne vin prin conducerea Domnului vor fi cu atât mai scumpe. O consacrare deplină a inimii, a vieții și a tuturor intereselor noastre Domnului, pentru ca voia Lui să se facă în noi în toate lucrurile, este consacrarea necesară aducerii fiecărui credincios îndreptățit în părtășie în trupul lui Cristos, care este Biserica. W. T. 1903-352 (R 3241:1) (Cântarea 12)