MANA 13 FEBRUARIE

Dragostea ... nu se gândește la rău. — 1 Cor. 13:5

Oricine nesocotește poruncile Domnului cu privire la „presupunerile rele” își pune singur cursă, oricât de precaut ar umbla în alte privințe, căci o inimă plină de îndoieli și suspiciuni față de semenii săi este mai mult de jumătate gata să se îndoiască și de Dumnezeu. Spiritul de amărăciune și de acreală este în luptă cu spiritul Domnului, cu spiritul iubirii; ori unul ori altul trebuie să învingă. Trebuie să ne eliberăm de spiritul rău, altfel el murdărește noua creatură și o face „dezaprobată”. Dimpotrivă, dacă noua natură învinge ca un „biruitor”, o va face în acest mod: dacă presupunerile rele sunt învinse, jumătate din lupta împotriva dificultăților și ispitelor prezente este câștigată. — Z. '98-84