MANA 12 MAI

Deci, fiindcă avem astfel de făgăduințe, iubiților, să ne curățim de orice întinăciune a cărnii și a spiritului, desăvârșind sfințirea în frică de Dumnezeu. — 2 Cor. 7:1

Câți dintre membrii în perspectivă ai preoțimei împărătești află că ei se murdăresc cu răutate, viclenie, fățărnicie, invidie, vorbire de rău! Este sigur că fiecare are unele dintre aceste slăbiciuni, dacă nu toate, în carnea sa, cu care trebuie să se răfuiască mai ales la începutul chemării sale de preot. Cu câtă grijă ar trebui ca toți să înlăture aceste lucruri! Cum ar trebui ca fiecare să-și cerceteze nu numai orice faptă a vieții, orice cuvânt și orice cuget, ci și orice motiv care determină cugetele, cuvintele și faptele sale, pentru ca ei să poată fi din ce în ce mai curățați de întinăciunile pământești și să fie din ce în ce tot mai plăcuți Domnului! — Z. '03-408