CÂNTĂRI ÎN NOAPTE 06 OCTOMBRIE

În ce privește dragostea frățească fiți plini de afecțiune unii pentru alții. În cinste, fiecare să dea întâietate altuia. Romani 12:10

Adevărul pare să prindă mai degrabă la caracterele mai puternice decât la cele mai slabe. Primii au în trupul lor mai multă fermitate, tărie de caracter și spirit combativ decât mulți alții, care sunt prea flexibili și nehotărâți ca să fie acceptabili pentru Domnul ca membri ai „turmei mici" de biruitori. Astfel vedem că însuși calitatea care ne face acceptabili pentru Domnul și care este o caracteristică a poziției de învingere, este în anumite privințe un dezavantaj serios, când mai mulți din aceștia se adună ca o biserică. Nici chiar diamantul dacă este acoperit cu pământ nu taie, nu zgârie; dar puneți câteva diamante împreună, și cu cât va fi îndepărtat mai mult elementul pământ, cu atât va fi mai multă scrâșnire, frecare și tăiere. Tot așa este și cu pietrele prețioase ale Domnului — cu cât se adună mai mult împreună, cu atât se vor deștepta mai mult, cu atât vor fi mai multe ocazii de frecare și cu atât va fi mai mare nevoie ca toți să fie complet înrădăcinați și acoperiți cu Spiritul sfânt, care, ca uleiul, este neted și onctuos și lucrează la prevenirea frecării. W. T. 1912-100 (R 4995:5) (Cântarea 23)