CÂNTĂRI ÎN NOAPTE 07 MARTIE

Prin credință au căzut zidurile Ierihonului. Evrei 11:30

„Pot totul în Hristos, care mă întărește" (Filipeni 4:13). Credința este un lucru esențial; dar noi trebuie să fi trecut Iordanul; trebuie să fi fost îndreptățiți; trebuie să ne fi împărtășit de paștele antitipic; trebuie să fi fost sfințiți înainte de a putea primi de la Domnul o promisiune de biruință asupra Ierihonului nostru, sau înainte de a putea exercita o astfel de credință care să aibă ca rezultat acea biruință. Dacă în tip credința a putut aduce căderea zidurilor puternice ale cetății, cât de mare trebuie să fie valoarea credinței în antitip! „Ceea ce câștigă biruința asupra lumii este credința noastră", dar numai atâta timp cât ne încredem în Domnul și căutăm să facem acele lucruri care-I sunt plăcute Lui, putem exercita această credință biruitoare. W. T. 1902-303 (R 3088:4) (Cântarea 220)