MANA 22 APRILIE

Vă spun că în ziua judecății oamenii vor da socoteală de orice cuvânt nefolositor [inutil sau dăunător] pe care-l vor fi rostit. — Mat. 12:36

Dacă în examinarea zilnică a căilor noastre, care este datoria fiecărui creștin, descoperim că în vreo privință cuvintele noastre au fost necinstitoare de Dumnezeu, să ne aducem aminte că în numele Avocatului nostru ne putem apropia de tronul harului, să recunoaștem înaintea Tatălui nostru Ceresc că am greșit, să exprimăm adânca noastră părere de rău că n-am cinstit Numele și cauza Lui printr-o purtare și o convorbire sfântă și apoi să-L rugăm, cu umilință, să nu ne țină în socoteală păcatul, ci să poată fi șters prin pregătirile Sale îndurătoare pentru curățarea noastră prin Hristos, cu umilință amintind că în sângele prețios al lui Isus este toată speranța și încrederea noastră. În felul acesta să dăm socoteală pentru fiecare cuvânt nefolositor și, prin cuvinte de căință completate de meritul lui Hristos dat nouă prin credință, vom fi achitați. — Z. '96-32