CÂNTĂRI ÎN NOAPTE 08 AUGUST

Oricine iubește pe Cel care l-a născut iubește și pe cel născut din El. 1 Ioan 5:1

Cel care Îl iubește pe Tatăl trebuie să-L iubească și pe Fiul, care este imaginea exactă a Tatălui și care ne-a arătat în trupul Său gloriosul caracter al Tatălui. După cum Fiul L-a iubit pe Tatăl, S-a rugat Tatălui și a simțit că trebuie să fie în cele ale Tatălui Său, și în final a murit ca împlinire a voinței Tatălui — lucrarea pentru care L-a trimis Tatăl — tot așa trebuie să fie cu noi, care suntem plini de Spiritul dragului nostru Răscumpărător, Capul nostru. Noi ca membre ale Lui trebuie să avem o astfel de reverență pentru Tatăl și pentru voia Lui cum este specificată aici. Națiunea lui Israel n-a putut iubi pe Domnul cu toată inima, cu tot sufletul, cu toată puterea; acest îndemn trebuie să fie înțeles că este individual. În mod asemănător Biserica, Israelul spiritual, nu este chemată să iubească pe Domnul cu inima, sufletul, ființa și puterea, ci indivizii care sunt ai Domnului și care caută să-I fie plăcuți Lui, să-I servească, să-și jertfească viețile în ascultare de voința Lui și în propășirea scopurilor divine sunt chemați să facă astfel. W. T. 1907-263 (R 4052:2) (Cântarea 160)