CÂNTĂRI ÎN NOAPTE 05 OCTOMBRIE

Pot totul în Hristos, care mă întărește. Filipeni 4:13

Fie că s-au născut cu prea multă sau cu prea puțină apreciere de sine, aceia care intră în familia lui Dumnezeu sunt puși în școala lui Cristos pentru a fi învățați, corectați — îndreptați în armonie cu standardele divine. Aceia care din fire sunt plini de sine trebuie să învețe umilința — prin instrucțiuni, dacă sunt dispuși — dacă nu, prin experiențe. Și ei trebuie să învețe să se bucure chiar în experiențe umilitoare. Acestea sunt dovezi că providența lui Dumnezeu supraveghează afacerilor lor și-i pregătește pentru împărăție; pentru că fără blândețe și umilință nimeni nu va fi potrivit pentru ea. După cum cei plini de sine trebuie să învețe cu umilință să aibă încredere în Dumnezeu și să nu se bazeze pe ei înșiși și astfel să-și asigure echilibrul, tot așa cei care din fire se subapreciază trebuie să învețe o lecție de încredere. Nu încredere în sine, nu bizuire pe propriile sale puteri este cea mai de dorit, ci mai degrabă încredere în Dumnezeu și bizuire pe „harul de ajutor în orice timp de nevoie" promis. Acesta menține umilința și blândețea care sunt de dorit, și totuși dă curajul și forța sugerate de cuvintele apostolului: „Pot totul în Hristos care mă întărește". După cum Pavel iarăși declară: „Destoinicia noastră este de la Dumnezeu". W. T. 1912-319 (R 5113:3) (Cântarea 93)