MANA 10 AUGUST

Deci, dacă este vreo încurajare în Hristos, dacă este vreo mângâiere în dragoste, dacă este vreo părtășie a Spiritului, dacă este vreo duioșie și îndurare, faceți-mi bucuria deplină și aveți o simțire, o dragoste, un suflet și un gând! — Filip. 2:1,2

Ce îndemnuri sunt acestea, spre unitate, pace și dragoste frățească! Cum ne inspiră răbdare, stăpânire de sine, blândețe, ajutorare și mângâiere reciprocă în biserică, ca astfel Spiritul Domnului să fie din belșug în toți și fiecare să poată face cea mai mare înaintare posibilă pe calea dreaptă. Iubiți frați și surori, să fim din ce în ce mai vrednici de numele Barnaba — mângâietor de frați. Să ne umplem tot mai mult de Spiritul Sfânt, căci aceasta este buna plăcere a Domnului, ca, avându-l din belșug, să fim toți fiii și fiicele mângâierii în Sion, reprezentanții Tatălui nostru și canale ale Spiritului Sfânt, precum și ale Adevărului. — Z. '04-296