CÂNTĂRI ÎN NOAPTE 20 IUNIE

Dumnezeu stă împotriva celor mândri, dar dă har celor smeriți. Supuneți-vă deci lui Dumnezeu. Iacov 4:6, 7

În timp ce privim cu dor spre starea noastră glorioasă din viitor, când gloria Domnului va umple Templul, când „vom cunoaște așa cum suntem noi cunoscuți", să nu uităm că dacă nu ne supunem influențelor modelatoare și formatoare ale școlii lui Cristos, vom fi puși deoparte. Numele nostru va fi șters din catalogul acela special și coroanele noastre vor fi repartizate altora. Având deplin în vedere posibilitățile unei pierderi atât de mari a unui premiu atât de mare, apostolul a scris: „Să ne temem deci ca nu cumva, fiind făcută o făgăduință pentru intrarea în odihna Lui, nici unul dintre voi să nu pară că a rămas în urmă". Cultivarea mândriei în orice direcție, dezvoltarea unei ambiții nesfinte, se află printre cele mai mari pericole pentru aceste pietre vii acum în pregătire. Dacă aceste defecte vor fi dezvoltate, ne vor face nepotriviți pentru acest serviciu special. Și dacă vor dezvolta în noi încăpățânare și orgoliu, ele vor dezvolta probabil și invidie, răutate, ură, ceartă, vorbire de rău, presupuneri de rău, care sunt toate contrare Spiritului lui Cristos și care mai degrabă ne-ar face să nu fim „ai Lui". W. T. 1908-378 (R 4297:5) (Cântarea 263)