MANA 27 MAI

... În smerenie fiecare să privească pe altul mai presus de el însuși. — Filip. 2:3

Pavel îndeamnă ca toți să cultivăm darul umilinței și în toate lucrurile fiecare să fie atent să nu facă „nimic din duh de ceartă sau din slavă deșartă”, ca lauda de sine și luptele pentru întâietate să fie cu totul îndepărtate, ca fiind cei mai mari dușmani ai Spiritului Domnului și ai binecuvântării Bisericii. Dimpotrivă, fiecare trebuie să aibă acea smerenie a minții care poate vedea însușirile bune ale celorlalți membri și apreciază cel puțin unele dintre aceste însușiri ca fiind mai presus de ale sale. Toate talentele și toate capacitățile nu pot fi niciodată așteptate de la nici o persoană, din nici o adunare. Însă fiecare, dacă are o minte smerită, poate observa în alții unele calități alese sau daruri care întrec pe ale sale și va fi încântat să le recunoască și să aprecieze în mod corespunzător pe cel ce le are. — Z. '97-296