CÂNTĂRI ÎN NOAPTE 24 AUGUST

Căci mânia Lui ține numai o clipă, dar bunăvoința Lui toată viața. Seara vine plânsul, iar dimineața vine veselia. Psalmul 30:5

Având în vedere această cunoștință de Ziua minunată pe cale să răsară, cum ne vom purta acum noi care sperăm să fim din clasa Împărăției din acea Zi? Cum vom trăi? O, zice apostolul, dacă suntem „fii ai Zilei”, trebuie s-o arătăm. Noi suntem reprezentanți și ambasadori ai lui Dumnezeu. Trebuie să le spunem oamenilor despre lumina, cunoștința și gloria lui Dumnezeu care va veni curând, care va umple curând tot pământul. Trebuie să-i ajutăm să compare prezentul cu condițiile glorioase care vor exista atunci, așa încât toți cei care iubesc lumina să poată da atenție Cuvântului lui Dumnezeu și să se pregătească să fie membri ai acelei clase a Împărăției.

„ Să ne amintim că noi aparținem Noii Dispensații și nu celei vechi. Și de aceea ar trebui să trăim în acord cu cetățenia noastră și cu responsabilitățile față de Prințul Luminii, și în opoziție cu prințul întunericului, cu faptele și căile lui. W. T. 1913-325 (R 5339:5) (Cântarea 259) V. D. M. 1167:1, 2